Document ID: 31996D0079

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιανουαρίου 1996 για τον καθορισμό των ζωοτεχνικών πιστοποιητικών όσον αφορά το σπέρμα, τα ωάρια και τα έμβρυα καταχωρημένων ιπποειδών (Κείμενο που παρουσιάζει ενδιαφέρον για τον ΕΟΧ) (96/79/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/427/ΕΟΚ του Συμβουλίου της 26ης Ιουνίου 1990 σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών (1), και ιδίως το άρθρο 8 παράγραφος 2,
Εκτιμώντας:
ότι στο ζωοτεχνικό πιστοποιητικό πρέπει να εμφαίνονται ορισμένες ειδικές ενδείξεις, έτσι ώστε να πιστοποιείται η καταγωγή και τα στοιχεία αναγνώρισης του ζώου από το οποίο προέρχεται το σπέρμα, τα ωάρια ή το έμβρυο 7
ότι το πιστοποιητικό, αυτό καθεαυτό, είναι δυνατόν να μην είναι υποχρεωτικό, εφόσον οι ως άνω ειδικές ενδείξεις εμφαίνονται αλλού στα έγγραφα αναφοράς σχετικά με το σπέρμα, τα ωάρια ή τα έμβρυα 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης ζωοτεχνικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ακόλουθες ενδείξεις πρέπει να εμφαίνονται στο πιστοποιητικό σπέρματος καταχωρημένων ιπποειδών:
1. Στοιχεία που αφορούν το σπερμοδότη επιβήτορα:
- οργανισμός έκδοσης
- ονομασία και διεύθυνση του γενεαλογικού βιβλίου καταγωγής
- φυλή
- αρχικός αριθμός καταχώρησης σε γενεαλογικό βιβλίο (εφόσον υπάρχει)
- ημερομηνία έκδοσης του πιστοποιητικού
- σύστημα αναγνώρισης (όπως: μικροτσίπ, δερματοστιξία, σημάδι, απεικόνιση)
- αναγνώριση
- πληροφορίες σχετικά με το κατά πόσον έχει είτε προσδιορισθεί η ομάδα αίματος στην οποία ανήκει το ζώο, είτε πραγματοποιηθεί δοκιμασία με την οποία παρέχεται ισοδύναμη επιστημονική εγγύηση για την εξακρίβωση της γενεαλογικής καταγωγής του (pedigree)
- ημερομηνία γεννήσεως
- όνομα και διεύθυνση του ιδιοκτήτη
- όνομα και αύξοντες αριθμοί γενεαλογικού βιβλίου των γονέων και του εκ μητρός πάππου, καθώς επίσης και ονομασία των γενεαλογικών βιβλίων
- αποτελέσματα δοκιμασιών απόδοσης και εκτιμήσεις της γενετικής αξίας (προαιρετικό).
2. Στοιχεία όσον αφορά το σπέρμα:
- αναγνώριση
- αριθμός των δόσεων
- ημερομηνία συλλογής
- ονομασία και διεύθυνσης του (των) κέντρου (-ων) συλλογής, συμπεριλαμβανομένου του αριθμού καταχώρησης
- ονομασία και διεύθυνση του παραλήπτη.
Άρθρο 2
Οι ενδείξεις που προβλέπονται στο άρθρο 1 είναι δυνατόν να παρέχονται:
1. υπό τη μορφή πιστοποιητικού, σύμφωνα με το υπόδειγμα του παραρτήματος Ι 7
2. στην τεκμηρίωση που συνοδεύει το σπέρμα ιπποειδών. Σ' αυτή την περίπτωση, οι αρμόδιες αρχές πρέπει να πιστοποιούν ότι οι ενδείξεις οι οποίες απαιτούνται δυνάμει του άρθρου 1 περιέχονται σ' αυτήν την τεκμηρίωση, χρησιμοποιώντας την ακόλουθη διατύπωση:
«Η υπογράφουσα /ο υπογράφων πιστοποιώ ότι η παρούσα τεκμηρίωση περιέχει τις ενδείξεις οι οποίες αναφέρονται στο άρθρο 1 της απόφασης 95/79/ΕΚ.»
Άρθρο 3
Οι ακόλουθες ενδείξεις πρέπει να αναφέρονται στο πιστοποιητικό ωαρίων καταχωρημένων ιπποειδών:
1. Στοιχεία όσον αφορά τη δότρια φοράδα:
- όλα τα στοιχεία τα οποία προβλέπονται στο άρθρο 1 σημείο 1.
2. Στοιχεία όσον αφορά τα ωάρια:
- αναγνώριση
- ημερομηνία συλλογής
- ονομασία και διεύθυνση της(των) ομάδας(-ων) συλλογής, συμπεριλαμβανομένου του αριθμού καταχώρησης
- ονομασία και διεύθυνση του παραλήπτη.
Σε περίπτωση που ένα σωληνάριο περιέχει πλέον του ενός ωαρίου, το γεγονός αυτό πρέπει να δηλώνεται σαφώς και, επιπλέον, όλα τα εν λόγω ωάρια πρέπει να προέρχονται από την ίδια φοράδα.
Άρθρο 4
Οι ενδείξεις που προβλέπονται στο άρθρο 3 πρέπει να παρέχονται:
1. υπό τη μορφή πιστοποιητικού, σύμφωνα με το υπόδειγμα του παραρτήματος ΙΙ 7
2. στην τεκμηρίωση που συνοδεύει τα ωάρια των ιπποειδών. Σ' αυτή την περίπτωση, οι αρμόδιες αρχές πρέπει να πιστοποιούν ότι οι ενδείξεις που απαιτούνται δυνάμει του άρθρου 3 περιέχονται σ' αυτή την τεκμηρίωση, χρησιμοποιώντας την ακόλουθη διατύπωση:
«Η υπογράφουσα/ο υπογράφων πιστοποιώ ότι η παρούσα τεκμηρίωση περιλαμβάνει τις ενδείξεις οι οποίες αναφέρονται στο άρθρο 3 της απόφασης 95/79/ΕΚ.»
Άρθρο 5
Οι ακόλουθες ενδείξεις πρέπει να αναφέρονται στο πιστοποιητικό εμβρύων καταχωρημένων ιπποειδών:
1. Στοιχεία όσον αφορά τον δότη επιβήτορα και τη δότρια φοράδα:
- όλα τα στοιχεία τα οποία προβλέπονται στο άρθρο 1 σημείο 1.
2. Στοιχεία όσον αφορά τα έμβρυα:
- αναγνώριση
- ημερομηνία συλλογής
- ημερομηνία εκχύσεως σπέρματος ή οχείας
- ονομασία και διεύθυνση της (των) ομάδας (-ων) συλλογής, συμπεριλαμβανομένου του αριθμού καταχώρησης
- ονομασία και διεύθυνση του παραλήπτη.
Σε περίπτωση που ένα σωληνάριο περιέχει πλέον του ενός εμβρύου, το γεγονός αυτό πρέπει να δηλώνεται σαφώς και, επιπλέον, όλα τα εν λόγω έμβρυα πρέπει να έχουν την ίδια καταγωγή.
Άρθρο 6
Οι ενδείξεις που προβλέπονται στο άρθρο 5 πρέπει να παρέχονται:
1. υπό τη μορφή πιστοποιητικού, σύμφωνα με το υπόδειγμα του παραρτήματος ΙΙΙ 7
2. στην τεκμηρίωση που συνοδεύει το (τα) έμβρυο (-α) ιπποειδών. Σ' αυτή την περίπτωση, οι αρμόδιες αρχές πρέπει να πιστοποιούν ότι οι ενδείξεις που απαιτούνται δυνάμει του άρθρου 5 περιλαμβάνονται σ' αυτή την τεκμηρίωση, χρησιμοποιώντας την ακόλουθη διατύπωση:
«Η υπογράφουσα/ο υπογράφων πιστοποιώ ότι η παρούσα τεκμηρίωση περιλαμβάνει τις ενδείξεις οι οποίες αναφέρονται στο άρθρο 5 της απόφασης 95/79/ΕΚ της Επιτροπής.»
Άρθρο 7
Η παρούσα απόφαση απευθύνεται στα κράτη μέλη.
Βρυξέλλες, 12 Ιανουαρίου 1996.

Labels: 12
3
16
6